ועדת הכנסת, כנסת 18, פרוטוקול מספר 286, 2012-06-13 10:20

יריב לוין: רבותי, בבקשה לשבת, אני פותח את הישיבה.

יריב לוין: על סדר-היום בקשת רוויזיה, שהגשתי על ההחלטה בדבר מינוי סגנים ליושב-ראש הכנסת, ולאחר מכן, אציע לאשר את מינויה של חברת הכנסת ליה שמטוב כסגנית יושב-ראש הכנסת.

יריב לוין: התבקשתי, על-ידי חבר הכנסת אורבך, לעכב או לחזור מן ההחלטה שקיבלנו כאן בעניין מינויו של חבר הכנסת אורלב, במקומו של חבר הכנסת מקלב כסגן יושב-ראש הכנסת, עד שסיעת הבית היהודי – המפד"ל החדשה, תקיים את ההתדיינות הפנימית שלה ותחליט מי מבין חבריה יאייש את תפקיד סגן היושב-ראש.

יריב לוין: כמובן שנוכח הבקשה הזו, וגם על דעתו של חבר הכנסת אורלב, אני מבקש לעשות רוויזיה ולהציע לבטל את ההחלטה שקיבלנו.

יריב לוין: בין לבין גם קיבלתי את מכתבו של חבר הכנסת אורי מקלב, שמשך את מכתב ההתפטרות שלו - -

זאב אלקין: ביקשתי ממנו - - -

יריב לוין: - - לבקשתו של יושב-ראש הקואליציה, על מנת שהנשיאות לא תישאר בחסר עד שהעניין הזה יוכרע, ומשכך, בוודאי שיש צורך לבטל את ההחלטה הקודמת.

יריב לוין: לכן, אני מציע לקבל את הרוויזיה, ולבטל את ההחלטה בדבר מינוי הסגנים שקיבלנו בישיבת הוועדה.

דוד רותם: איזה סגנים?

דוד רותם: סגן אחד.

יריב לוין: שני סגנים מונו בהחלטה ביחד.

זאב אלקין: קיבלנו שניים.

יריב לוין: ואז אנחנו נקיים הצבעה על בחירתה של חברת הכנסת שמטוב, במקומה של חברת הכנסת אורלי לוי אבקסיס.

דוד רותם: מי הגיש את הרוויזיה הזו?

יריב לוין: אני.

דוד רותם: אתה?

יריב לוין: כן.

דוד רותם: אתה הגשת רוויזיה על ההצבעה של ליה או רק על אורלב?

יריב לוין: אני הגשתי רוויזיה.

יריב לוין: ההצבעה היתה מאוחדת על שניהם, ולכן אני לא יכול לפצל אותה.

יריב לוין: לכן הגשתי רוויזיה על הכול, והודעתי מראש שמייד אביא לאישור גם את המינוי של חברת הכנסת שמטוב, שאיננו תלוי בעניין הזה לחלוטין.

יריב לוין: אבל אני כמובן לא אחליט על דעת עצמי, שאני מפצל את ההחלטה לשניים ומודיע את מה שאני רוצה, ומשאיר חלק אחר בלתי מבוצע.

דוד רותם: אין בעיה.

יריב לוין: לפיכך, מי בעד בקשת הרוויזיה על ההחלטה בעניין מינוי הסגנים שקיבלנו ביום שני, מי בעד?

יריב לוין: בעד – פה אחד

יריב לוין: פה אחד.

יריב לוין: אין מתנגדים, אין נמנעים.

יריב לוין: הרוויזיה אושרה.

יריב לוין: עכשיו, משהתקבלה הרוויזיה וההחלטה הקודמת בוטלה, אני מציע להביא לאישור את ההמלצה בדבר מינויה של חברת הכנסת ליה שמטוב כסגנית יושב-ראש הכנסת, במקום חברת הכנסת אורלי לוי אבקסיס, שהפקידה מכתב התפטרות שייכנס לתוקפו בשעה 12:10, עד כמה שאני מבין, ולאחר מכן – כמובן במידה והמינוי יאושר – אודיע אותו במליאת הכנסת, ובכך הוא ייכנס גם לתוקף.

יריב לוין: מי בעד ההצעה הזו?

דוד רותם: תודיע את זה היום בשעה 12:00 - - -

יריב לוין: כן, אודיע את זה היום.

יריב לוין: בעד – פה אחד

יריב לוין: פה אחד.

יריב לוין: אין מתנגדים, אין נמנעים.

יריב לוין: לפיכך, המינוי אושר.

יריב לוין: תודה רבה.

יריב לוין: הישיבה נעולה, ואנחנו מאחלים לחברת הכנסת שמטוב הרבה הצלחה.

קריאות: בהצלחה.

ליה שמטוב: תודה.